**Приложение № 7**

**ПРОЕКТ НА ДОГОВОР**

Днес ............................ год., в гр. Добрич, на основание чл. 112 от Закона за обществените поръчки и Решение ................................ на директора на Териториално поделение „Държавно горско стопанство гр. Добрич” за определяне на изпълнител в проведена открита процедура за възлагане на обществена поръчка с предмет: “Доставка и монтаж на офис обзавеждане за нуждите на Териториално поделение „Държавно горско стопанство гр. Добрич”, с номер на поръчката в Регистъра на ОП: \*\*\*\*\*-\*\*\*\*-\*\*\*\*, между страните:

**1. ДЪРЖАВНО ГОРСКО СТОПАНСТВО-ДОБРИЧ ТП НА СИДП ДП**, с ЕИК по БУЛСТАТ , със седалище и адрес на управление , представлявано от , в качеството му на ДИРЕКТОР, като възложител на обществена поръчка, наричано по-долу в този договор ВЪЗЛОЖИТЕЛ от една страна, и

и

................................................................................................, със адрес/седалище и адрес на управление: ..........................................................., ЕГН/ЕИК ............................, представлявано от .............................................................................. в качеството му на ........................................, наричан/о за краткост **ИЗПЪЛНИТЕЛ**,

се сключи настоящия договор за следното:

**І. ПРЕДМЕТ И СРОК НА ДОГОВОРА**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши срещу възнаграждение доставка и монтаж на офис обзавеждане за нуждите на Териториално поделение „Държавно горско стопанство гр. Добрич”, както следва:

|  |  |  |  |  |  |
| --- | --- | --- | --- | --- | --- |
| **№ по ред** | **Артикул** | **Мярка** | **Прогнозни количества** | **Ед. цена, лв. без ДДС** | **Обща стойност, лв. без ДДС** |
|  |  |  |  |  |  |
|  |  |  |  |  |  |
|  |  |  |  |  |  |

1.2. ВЪЗЛОЖИТЕЛЯТ запазва правото си да не заяви доставка и монтаж на посоченото в т. 1.1. офис обзавеждане и да го заявява за доставка и монтаж периодично и в различен обем, както и да заявява доставка и монтаж на друго неупоменато офис обзавеждане.

1.3. Прогнозната стойност на договора е **……лева без ДДС.**

1.4. Срокът на договора е една година или до изчерпване на одобрения финансов ресурс.

1.5. Доставка и монтаж на заявено офис обзавеждане се извършва в 14-дневен срок от получаване на съответната заявка на ВЪЗЛОЖИТЕЛЯ.

1.6. Мястото на доставка е административната сграда на горското стопанство на адрес: гр. Добрич, ул.”Марин Дринов” № 5. Рискът от случайно погиване или повреждане на стоката преминава върху ВЪЗЛОЖИТЕЛЯ в момента на доставката.

**ІІ. ЦЕНА И НАЧИН НА ПЛАЩАНЕ**

2.1. ВЪЗЛОЖИТЕЛЯТ заплаща стойността на извършена доставка в срок до 30 дни след приемане на доставката и представяне от ИЗПЪЛНИТЕЛЯ на съответната фактура. Заплащането се извършва по банкова сметка на ИЗПЪЛНИТЕЛЯ.

2.2. Приемането на доставката се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица и се удостоверява с подписване на двустранен протокол/акт или на друг документ.

2.3. При изготвяне на фактура за извършени доставки ИЗПЪЛНИТЕЛЯ отразява в нея единичните цени и приложените проценти отстъпка от тях.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

3.1. ВЪЗЛОЖИТЕЛЯТ е длъжен да заплати стойността на доставеното по издадена фактура от ИЗПЪЛНИТЕЛЯ, отговаряща на всички изисквания на Закона за счетоводството.

3.2. ВЪЗЛОЖИТЕЛЯТ има право:

3.2.1. Да получава стоката в срок и в количество и качество съгласно отправената заявка и офертата на ИЗПЪЛНИТЕЛЯ.

3.2.2. Да откаже временно плащането на фактура, която не е оформена съгласно изискванията.

3.2.3. Да получава безплатен каталог с актуални цени на предлаганото от ИЗПЪЛНИТЕЛЯ офис обзавеждане (на електронен или хартиен носител).

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. ИЗПЪЛНИТЕЛЯТ има право:

4.1.1. Да получава договорената цена от ВЪЗЛОЖИТЕЛЯ по представена от него фактура.

4.2. ИЗПЪЛНИТЕЛЯТ е длъжен:

4.2.1. Да отстранява за своя сметка всички недостатъци на доставената стока, виновно причинени от него.

4.2.2. Да уведомява писмено ВЪЗЛОЖИТЕЛЯ до три дни от настъпване на промяна в следните обстоятелства:

а/ регистрация пред Агенция по вписванията;

б/ банкова сметка;

в/ обстоятелства от декларации и други обстоятелства, удостоверени с документ, представен във връзка с възлагане на обществената поръчка.

4.3. Когато е обявил в офертата си ползването на подизпълнител ИЗПЪЛНИТЕЛЯТ е длъжен да сключи договор/договори за подизпълнение с посочените в офертата му подизпълнители в срок от 10 дни от сключване на настоящия договор и да предостави копие на ВЪЗЛОЖИТЕЛЯ в 3-дневен срок заедно с доказателства, че са изпълнени условията по чл. 66, ал. 2 и 11 ЗОП. ВЪЗЛОЖИТЕЛЯТ извършва директни разплащания с подизпълнители единствено при условията на чл. 66, ал. 4-7 ЗОП.

**V. ПРЕКРАТЯВАНЕ**

5.1. Договорът се прекратява:

5.1.1. С изтичане на срока, за който е сключен;

5.1.2. По взаимно съгласие между страните;

5.1.3. При възникване на обективна невъзможност за изпълнение на възложената работа;

5.2. Договорът може да се прекрати:

5.2.1. При преобразуване, ликвидиране, откриване производство по несъстоятелност на една от страните по договора;

5.2.2. При невъзможност да се осигури финансиране за изпълнение на договора по причини, които ВЪЗЛОЖИТЕЛЯТ не е могъл да предвиди, без това да влече неустойки или други финансови санкции за ВЪЗЛОЖИТЕЛЯ;

5.2.3. При достигане на прогнозната стойност на договора.

5.3. ВЪЗЛОЖИТЕЛЯТ може по всяко време до изтичане срока на договора да се откаже от договора и да прекрати действието му без това да влече неустойки или други финансови санкции за ВЪЗЛОЖИТЕЛЯ, включително и в резултат на обстоятелства, възникнали след сключването му, когато не е в състояние да изпълни своите задължения.

**VІ. РЕШАВАНЕ НА СПОРОВЕ**

6.1. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание 117, ал. 2 от ГПК страните се съгласяват, че всички спорове, породени от този договор или отнасящи се до него,включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на Териториално поделение „Държавно горско стопанство - Трън” съобразно правилата за родова подсъдност.

**VІІ. ЗАКЛЮЧИТЕЛНИ РАЗПОРЕДБИ**

7.1. Неразделна част от настоящия договор са копия на ценово и техническо предложение от офертата на ИЗПЪЛНИТЕЛЯ.

7.2. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

7.3. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

7.4. Адресите за кореспонденция между страните по настоящия договор са следните:

7.4.1. За ВЪЗЛОЖИТЕЛЯ:

Административен адрес:

Електронна поща:

Факс:

7.4.2. За ИЗПЪЛНИТЕЛЯ:

Административен адрес:

Електронна поща:

Факс:

Настоящият договор е съставен и подписан в два еднообразни екземпляра – по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

Директор: \_\_\_\_\_\_\_\_\_\_\_\_\_\_\_\_\_\_\_\_\_\_ Управител: \_\_\_\_\_\_\_\_\_\_\_\_\_\_\_\_\_\_\_\_\_\_

(.......................) (........................)

Р-л счетоводен отдел: \_\_\_\_\_\_\_\_\_\_\_\_\_\_\_\_\_\_\_\_

(......................)

Юрисконсулт: \_\_\_\_\_\_\_\_\_\_\_\_\_\_\_\_\_\_\_\_

(....................)